**დანართი**

**ინფორმაცია**

**„სახელმწიფო აუდიტის სამსახურის მიერ საქართველოს 2017 წლის სახელმწიფო ბიუჯეტის შესრულების წლიური ანგარიშის შესახებ მომზადებულ მოხსენებაში წარმოდგენილი შენიშვნებისა და რეკომენდაციების საბიუჯეტო პროცესში გათვალისწინების შესაძლებლობის თაობაზე“ საქართველოს მთავრობის 2018 წლის 31ოქტომბრის №2051 განკარგულებით განსაზღვრული საქართველოს მთავრობის სამოქმედო გეგმის შესრულების შესახებ**

| **რეკომენდაცია** | **განხორციელების ვადები** | **პასუხისმგებელი უწყება** | **ინდიკატორი** | **შესრულება** |
| --- | --- | --- | --- | --- |
| **საქართველოს ფინანსთა სამინისტროს** |
| მიზანშეწონილია, სახელმწიფო ბიუჯეტის შესრულების წლიური ანგარიში მოიცავდეს ინფორმაციას საქართველოს ორგანული კანონით „ეკონომიკური თავისუფლების შესახებ“ განსაზღვრული ყველა ფისკალური წესის შესრულების, დადგენილ ლიმიტთან შესაბამისობისა და გადაჭარბების არსებობის შემთხვევაში, შესაბამისი გამომწვევი მიზეზების შესახებ | 2018-2019 წლები | საქართველოს ფინანსთა სამინისტრო | სახელმწიფო ბიუჯეტის შესრულების წლიური ანგარიში მოიცავს ინფორმაციას საქართველოს ორგანული კანონით „ეკონომიკური თავისუფლების შესახებ“ განსაზღვრული ფისკალური წესების შესრულების, დადგენილ ლიმიტთან შესაბამისობისა და გადაჭარბების არსებობის შემთხვევაში, შესაბამისი გამომწვევი მიზეზების შესახებ | შესრულებულიაგაუმჯობესდა ფისკალური წესები. “ეკონომიკური თავისუფლების შესახებ საქართველოს ორგანულ კანონში 2018 წლის დეკემბერში შეტანილი იქნა ცვლილებები, რომელმაც დააკონკრეტა და დააზუსტა ეკონომიკური თავისუფლების შესახებ” საქართველოს ორგანული კანონით განსაზღვრული ფისკალური წესები, მათი დაცვის ვალდებულება საბიუჯეტო პროცესის ყველა ეტაპზე, ამავე კანონით განსაზღვრა ის პირობებში, რომელთა არსებობის შემთხვევაში შესაძლებელია შეზღუდვებიდან გადახვევა და ქმედებები, რაც ასეთ დროს უნდა განახორციელოს საქართველოს მთავრობამ ფისკალური წესებით დადგენილ ზღვრებში დაბრუნების მიზნით.2018 წლის ბიუჯეტის შესრულების ყველა პარამეტრი შეესაბამენა კანონით დადგენილ ზღვრებს. აღნიშნული ინფორმაცია წარმოდგენილია 2018 წლის სახელმწიფო ბიუჯეტის შესრულების მე-4 თავსა და თანდართულ ინფორმაციაში. |
| მიზანშეწონილია, სახელმწიფო ბიუჯეტის კანონში ცვლილებების განხორციელების შემთხვევაში, საბიუჯეტო ორგანიზაციებისათვის ასიგნებების ცვლილების პარალელურად, მომზადდეს განახლებული პროგრამული ბიუჯეტის დანართი, სადაც მოხდება მოსალოდნელი შედეგებისა და სამიზნე მაჩვენებლების შესაბამისი დაკორექტირება. | 2019 წელი | მხარჯავი დაწესებულებებისაქართველოს ფინანსთა სამინისტრო | სახელმწიფო ბიუჯეტის კანონში ცვლილებების განხორციელების შემთხვევაში საქართველოს პარლამენტს წარედგინება ინფორმაცია ბიუჯეტით განსაზღვრული პროგრამების მოსალოდნელი შედეგებისა და ინდიკატორების შესახებ, იმ პროგრამებზე, რომელთა პროგრამული ბიუჯეტის დანართით წარმოდგენილ ინფორმაციაზე გავლენას მოახდენს წლიური ბიუჯეტის კანონში შეტანილი ცვლილება.  | პროგრამული ბიუჯეტის დანართზე მუშაობა მუდმივ რეჟიმში გრძელდება. საქართველოს მთავრობა მუშაობს ამ მიმართულებათ და ეტაპობრივად შესაძლებელი იქნება პროგრამული ბიუჯეტირების მექანიზმის იმგვარად აწყობა, რომ წლიური ბიუჯეტის კანონში ცვლილებების განხორციელებისას, რომელიც გავლენას ახდენს პროგრამული ბიუჯეტის დანართით წარმოდგენილ ინფორმაციაზე შემუშავდეს სათანადო ინფორმაცია. |
| მიზანშეწონილია, ბიუჯეტის შესრულების ანგარიშში სსიპ/ა(ა)იპ-ების შესახებ ფინანსური ინფორმაციის ანგარიშგებისას, ყველა საბიუჯეტო ორგანიზაციისათვის გამოყენებულ იქნეს აღრიცხვის ერთნაირი პრინციპი და ნაერთი ბალანსის დოკუმენტი მოიცავდეს სსიპ/ა(ა)იპების მიერ ბიუჯეტის კანონით გათვალისწინებულ პროგრამებზე გაწეულ გადასახდელებსაც |  |  |  | შესრულებულია ნაწილობრივსსიპ/ა(ა)იპ-ების შესახებ ფინანსური ინფორმაციის აღრიცხვა ხორციელდება ერთიანი მიდგომით, სახელმწიფო ბიუჯეტიდან მიღებული სახსრები და კანონმდებლობით ნებადართული სხვა (საკუთარი) შემოსავლები შესაბამის ბიუჯეტებში. სრული ინფორმაცია მათ შორის, როგორც სსიპ/ა(ა)იპ-ების, ასევე მათ მიერ განხორციელებული პროგრამების/ პროექტების შესახებ ასახულია ბიუჯეტის შესრულების VII თავში.  |
| მნიშვნელოვანია, დაკორექტირდეს სსიპ/ა(ა)იპ-ების ნაშთების აღრიცხვის პრინციპი, რათა პერიოდის ბოლოს და მომდევნო პერიოდის დასაწყისში არსებული ნაშთების მოცულობები შესაბამისობაში მოვიდეს ერთმანეთთან. | მიმდინარე  | საქართველოს ფინანსთა სამინისტრო |  | საჯარო ფინანსების მართვის ელექტრონულ სისტემაში არსებული ხარვეზები პრაქტიკულად აღმოიფხვრა. საქართველოს ფინანსთა სამინისტროს სახაზინო სამსახური აგრძელებს ამ მიმართულებით მუშაობას და 2019 წლის ანგარიშის მომზადების პერიოდისთვის ინფორმაცია სრულად იქნება შესაბამისობაში ერთმანეთთან.  |
| მიზანშეწონილია, შემუშავდეს სამოქმედო გეგმა პროგრამული ბიუჯეტირების დანერგვასთან დაკავშირებით, სადაც გაწერილი იქნება რეფორმის ფარგლებში განსახორციელებელი კონკრეტული აქტივობები შესაბამისი ვადებითა და პასუხისმგებელი უწყებებით. რეფორმის გაცხადებული მიზნობრივი ნიშნულების არსებობა გაზრდის ამ პროცესში ჩართული საჯარო უწყებების პასუხისმგებლობის ხარისხს და ამასთან, ხელს შეუწყობს რეფორმის მიმდინარეობის მონიტორინგს. | 2018-2020 წლები | საქართველოს ფინანსთა სამინისტროGIZ |  | პროგრამული ბიუჯეტირების გაუმჯობესება საჯარო ფინანსების რეფორმის ფარგლებში მიმდინარე მნიშვნელოვან რეფორმას წარმოადგენს. აღნიშნული საჯარო ფინანსების მართვის, საჯარო ადმინისტრირების რეფორმისა და სხვა სამოქმედო გეგმების ნაწილია და საქართველოს ფინანსთა სამინისტრო მუშაობს ამ მიმართულებით, მათ შორის დონორების მხარდაჭერით. 2018 წელს განახლდა პროგრამული ბიუჯეტის შედგენის მეთოდოლოგია. სახელმწიფო ბიუჯეტის ნაწილში მეთოდოლოგიაში ყურადღება გამახვილდა მხარჯავი დაწესებულებების მიერ საბიუჯეტო დოკუმენტაციის მომზადების პროცესში შიდა ფინანსური მართვისა და კონტროლის რეფორმის მნიშვნელობაზე და როლზე, როგორც დაწესებულებების შიგნით პროგრამული ბიუჯეტისა და საშუალოვადიანი სამოქმედო გეგმების მომზადების პროცესის სწორად და ეფექტიანად წარმართვის მექანიზმზე; მნიშვნელოვნად განახლდა პროგრამული ბიუჯეტის შედგენის მეთოდოლოგია ადგილობრივი თვითმმართველი ერთეულებისთვის.პროგრამული ბიუჯეტირების გაუმჯობესების მიზნით GIZ-ის მხარდაჭერით საქართველოს ფინანსთა სამინისტროში 2018 წელს დაიწყო 3 წლიანი პროექტი, რომელიც ითვალისწინებს, როგორც ტრენერების ტრენინგს, ასევე ტრენინგებს სხვადასხვა მიზნობრივი ჯგუფებისთვის, (სამინისტროების საფინანსო-ეკონომიკური სამსახურები და პოლიტიკის განმახორციელებელი დეპარტამენტები, პარლამენტი, აუდიტი), ასევე გათვალისწინებულია სხვა ქვეყნების საუკეთესო პრაქტიკის გაზიარება, რაც საბოლოო ჯამში ხელს შეუწყობს რეფორმის თანმიმდევრულ დანერგვას და უკეთესი შედეგის მიღწევას.რეფორმის ფარგლებში, 2019 წლის ბოლომდე მომზადდება სამოქმედო გეგმა პროგრამული ბიუჯეტირების დანერგვასთან დაკავშირებით საშუალოვადიანი პერიოდისთვის. |
| **საქართველოს ფინანსთა სამინისტროს და საქართველოს ეკონომიკისა და მდგრადი განვითარების სამინისტროს** |
| მიზანშეწონილია, დივიდენდების გამანაწილებელი კომისიის სხდომაზე განიხილებოდეს გასულ სხდომებზე მიღებული გადაწყვეტილებებისა და შეთანხმებების შეუსრულებლობის შემთხვევები და ხდებოდეს ამ მიმართულებით ქმედითი ღონისძიებების გატარება. |  |  |  | სახელმწიფოს წილობრივი მონაწილეობით მოქმედი საწარმოების წმინდა მოგების განაწილებისა და გამოყენების შესახებ წინადადებების განხილვისა და გადაწყვეტილების მიმღები კომისია მოქმედებს იმ უფლებამოსილებით, რომელიც განსაზღვრულია საქართველოს მთავრობის 2011 წლის 12 აპრილის №174 დადგენილებით და რომლის მიხედვით კომისიის კომპეტენციაში შედის მხოლოდ სახელმწიფო წილობრივი მონაწილეობით მოქმედი საწარმოების წმინდა მოგების განაწილებისა და გამოყენების საკითხის განხილვა. კომისიას არ აქვს დივიდენდის იძულებით გადახდევინების უფლებამოსილება. შესაბამისად, კომისიის მიერ მიღებული გადაწყვეტილების შეუსრულებლობის შემთხვევაში საკითხის ხელახალი განხილვა ვერ დააჩქარებს დივიდენდის გადახდევინებას.მეორეს მხრივ, საქართველოს ფინანსთა სამინისტროსა და შესაბამის სამინისტროებს შორის გაფორმებული შეთანხმებების თანახმად, საწარმოს მიერ დივიდენდის გადახდაზე ზედამხედველობა უნდა განახორციელდეს იმ სამინისტროს მიერ ვის მართვაშიც იმყოფება სახელმწიფო საწარმო. ამგვარად კომისიის მიერ საკითხის ხელახალი განხილვა ეწინააღმდეგება როგორც მოქმედ რეგულაციებს, ასევე ვერ უზრუნველყოფს დივიდენდის დროულ მობილიზებას და არ არის დივიდენდის გადახდევინების გარანტი, რადგან ეს საბოლოოდ მაინც უნდა განახორციელდეს იმ სამინისტროს მიერ, რომლის მართვაშის იმყოფება საწარმო. შესაძლებელია სახელმწიფო აუდიტის ჩართულობით შემუშავდეს ინიციატივები არსებული რეგულაციების შეცვლის და მიღებული გადაწყვეტილებების აღსრულების კუთხით. |
| **საქართველოს ფინანსთა სამინისტროს და მხარჯავ დაწესებულებებს** |
| საშუალოვადიანი სამოქმედო გეგმის შეფასების პროცესში რეალური გეგმური მაჩვენებლების მიმართ ანგარიშგების უზრუნველსაყოფად, მიზანშეწონილია, სამინისტროებმა განაახლონ თავიანთი სამოქმედო გეგმები სახელმწიფო ბიუჯეტის კანონის დამტკიცების შემდეგ, რათა სამოქმედო გეგმაში წარმოდგენილი მონაცემები შეესაბამებოდეს მოქმედ ბიუჯეტის კანონს. | 2019 წლიდან | საქართველოს სამინისტროები |  | **შესრულებულია**პროგრამული ბიუჯეტის შედგენის მეთოდოლოგიის მიხედვით სამინისტროების საშუალოვადიანი სამოქმედო გეგმები უნდა შეესაბამებოდეს ქვეყნის ძირითადი მონაცემებისა და მიმართულების (BDD) დოკუმენტს და წლიური ბიუჯეტის კანონს. ამასთან აღსანიშნავია, რომ საშუალოვადიანი სამოქმედო გეგმების განახლების აუცილებლობა დაზუსტდა „პროგრამული ბიუჯეტის შედგენის მეთოდოლოგიის დამტკიცების თაობაზე“ საქართველოს ფინანსთა მინისტრის 2011 წლის 8 ივლისის N385 ბრძანებაში 2018 წლის 27 ივლისის N283 ბრძანებით შეტანილი ცვლილებით. გარდა ამისა, 2019 წლის სახელმწიფო ბიუჯეტის პროექტთან ერთად მომზადდა ცვლილება საქართველოს საბიუჯეტო კოდექსში, სადაც მითითებულია, რომ საქართველოს სამინისტროები უზრუნველყოფენ საშუალოვადიანი სამოქმედო გეგმების ქვეყნის ძირითადი მონაცემების და მიმართულებების დოკუმენტთან და წლიური ბიუჯეტის კანონთან შესაბამისობას. |
| მიზანშეწონილია, საბიუჯეტო ორგანიზაციების მიერ საბიუჯეტო განაცხადით ჭერს ზემოთ მოთხოვნილი თანხების დასაბუთებების წარმოდგენა ბიუჯეტის მართვის ელექტრონულ სისტემაში (ebudget) ატარებდეს სავალდებულო ხასიათს. აღნიშნული ხელს შეუწყობს ორგანიზაციების მხრიდან დამატებითი სახსრების რეალისტური ოდენობით მოთხოვნას და მაკოორდინირებელი უწყებისათვის გაამარტივებს გადაწყვეტილების მიღების პროცესს დამატებითი რესურსების ეფექტიან ალოკაციასთან დაკავშირებით. | 2019-2020 წლები | საქართველოს ფინანსთა სამინისტროს საფინანსო-ანალიტიკური სამსახურიმხარჯავი დაწესებულებები |  | საქართველოს საბიუჯეტო კოდექსის 35-ე მუხლის შესაბამისად მხარჯავი დაწესებულებები საქართველოს ფინანსთა სამინისტროში ელექტრონულად წარადგენენ ინფორმაციას მომავალი წლების ბიუჯეტების შესახებ. ბიუჯეტის მართვის ელექტრონულ სისტემაში (ebudget.ge) შესაძლებელია დასაბუთებების მითითება. ამასთან, საქართველოს ფინანსთა სამინისტროს საფინანსო-ანალიტიკური სამსახურის მხარდაჭერით დაგეგმილია აღნიშნული ფუნქციის დახვეწა, რათა გამარტივდეს, როგორც მხარჯავი დაწესებულებების, ისე ფინანსთა სამინისტროს მიერ ამ ფუნქციონალის სათანადოდ გამოყენება.ამასთან გასათვალისწინებელია, რომ გარდა ელექტრონული სისტემით წარმოდგენილი ინფორმაციისა, ბიუჯეტის პროექტის შემუშავებისას, ინფორმაციის გაცვლა ხორციელდება საბიუჯეტო პროცესის ფარგლებში (შეხვედრები მხარჯავ დაწესებულებებთან სხვადასხვა დონეზე, საქართველოს ფინანსთა სამინისტროს საბიუჯეტო დეპარტამენტის თანამშრომლების მიერ ინფორმაციის გამოთხოვა და სხვა). |
| **საქართველოს ფინანსთა სამინისტროს და საბიუჯეტო ორგანიზაციებს** |
| მნიშვნელოვანია, სსიპ/ა(ა)იპ-ების მიერ საპროცენტო შემოსავლის მიღების მიზნით კომერციული ბანკების დეპოზიტებზე განთავსებული გამოუყენებელი ფულადი სახსრები, მიიმართოს სახელმწიფო პროდუქტების/ სერვისების შექმნის ან/და გაუმჯობესების მიმართულებით, იმგვარად, რომ რისკის ქვეშ არ დადგეს საბიუჯეტო ორგანიზაციების ქმედითუნარიანობა და სტაბილურად ფუნქციონირება. |  |  |  | ბიუჯეტის დაგეგმვის პროცესში სსიპ(ებ)ის/ა(ა)იპ-ების საკუთარი შემოსავლების ანალიზის საფუძველზე ხდება სახელმწიფო ბიუჯეტიდან მათთვის შესაბამისი ასიგნების გამოყოფა. ამასთან გასათვალისწინებელია, რომ „საჯარო სამართლის იურიდიული პირის შესახებ“ საქართველოს კანონის მე-12 მუხლის მე-4 პუნქტით გათვალისწინებული საჯარო სამართლის იურიდიული პირები მათ მიერ მობილიზებული, საქართველოს კანონმდებლობით ნებადართული (საკუთარი) შემოსავლების არანაკლებ 10%-ს მიმართავენ საქართველოს სახელმწიფო ბიუჯეტში.წლიური ანგარიში მოიცავს ცენტრალური ბიუჯეტის ოპერაციებს სრულყოფილად. ამასთან გასათვალისწინებელია, რომ დეპოზიტების ქონის საჭიროება არსებობს, არა მხოლოდ სსიპ/ა(ა)იპ-ებში, არამედ მუნიციპალიტეტებსა და სხვა საბიუჯეტო ორგანიზაციებში.  |
| **გარემოს დაცვისა და სოფლის მეურნეობის სამინისტროს, ფინანსთა სამინისტროს, სსიპ „მუნიციპალური განვითარების ფონდს“, განათლების, მეცნიერების, კულტურისა და სპორტის სამინისტროს** |
| განხორციელდეს შიდა საბიუჯეტო რესურსიდან გაცემული სესხების მიმდინარე პორტფელის მდგომარეობის შეფასება და ანალიზის შედეგად მიღებულ იქნეს ქმედითი ღონისძიებები ვადაგადაცილებული სესხების მოცულობისა და შესაბამისად, მსესხებელთა ბიუჯეტის წინაშე არსებული დავალიანების შემცირების მიზნით |  |  |  | სახაზინო სამსახური რეგულარულად ახორციელებს მონიტორინგს შიდა საბიუჯეტო რესურსებიდან სესხის მიმღები სუბიექტების მიერ სასესხო ვალდებულებების შესრულებას და დამრღვევთა მიმართ ახორციელებს კანონმდებლობით გათვალისწინებულ ღონისძიებებს.აქედან გამომდინარე, რეკომენდაციას არ ვიზიარებთ. მიგვაჩნია, რომ სახაზინო სამსახური კომპეტენციის ფარგლებში ახორციელებს ღონისძიებებს ვადაგადაცილებული სესხების დავალიანების შესამცირებლად.შეფასებები და ანალიზი ხორციელდება სსიპ - საქართველოს მუნიციპალური განვითარების ფონდის მიერ და ქმედითი ნაბიჯების გადადგმის შემდგომ მუნიციპალიტეტების მხრიდან სრულდება ვალდებულებების დაფარვა, ასევე, "სახელმწიფო ბიუჯეტიდან გაცემული სესხების რეესტრის წარმოების წესისა და რეესტრის ფორმის დამტკიცების თაობაზე” საქართველოს ფინანსთა მინისტრის 18.06.2015 წლის N180 ბრძანებისა და სახაზინო სამსახურის 24.07.2015 წლის N18/77688 წერილის შესაბამისად, სახელმწიფო პროგრამა “იაფი კრედიტის” ფარგლებში სსიპ - საქართველოს მუნიციპალური განვითარების ფონდის მიერ გაცემული სესხების რეესტრი ფინანსთა სამინისტროში იგზავნება ყოველთვიურად, როგორც მატერიალიზებული ასევე ელექტრონული ფორმით. |
| **საინვესტიციო პროექტების განმახორციელებელ უწყებებს** |
| საკრედიტო რესურსით მიღებული თანხების მაქსიმალურად ეფექტიანად (მინიმალური ხარჯების გაწევით) გამოყენებისა და სესხზე არამიზნობრივი ხარჯების გაწევის თავიდან აცილების მიზნით, მიზანშეწონილია, პროექტის განმახორციელებელმა უწყებებმა დროულად უზრუნველყონ პროექტების შესრულების ხელისშემშლელი ფაქტორების იდენტიფიცირება და შესაბამისი ქმედითი ღონისძიებების გატარებით, ხელი შეუწყონ მოზიდული რესურსების დროულ და ეფექტიან გამოყენებას. |  |  |  | პროექტის მიმდინარეობის დროს შესაძლებელია მოხდეს გარკვეული შეფერხება/დაყოვნება პროექტის განხორციელებასთან მიმართებაში. აღნიშნულის დარეგულირების მიზნით საქართველოს ფინანსთა სამინისტრო პერიოდულად მართავს შეხვედრებს დონორ ორგანიზაციებთან პროექტების განმახორციელებელი უწყებების/ორგანიზაციების მონაწილეობით, სადაც იხილება პროექტის მიმდინარეობის არსებული მდგომარეობა/დეტალები |